cyanic-selkie/wikianc huggingface dataset:
চার্লি চ্যাপলিন
মৃত্যু
১৯৭৮ সালের ১লা মার্চ দুজন বেকার অভিবাসী চ্যাপলিনের সমাধি খুঁড়ে কফিন চুরি করে। তারা হলেন পোল্যান্ডের রোমান ওয়ার্ডাস ও বুলগেরিয়ার গাঞ্চো গানেভ। কফিনটি জব্দ করে চ্যাপলিনের স্ত্রী উনা চ্যাপলিনের কাছে মুক্তিপণ দাবী করা হয়। মে মাসে এক পুলিশি তদন্তে এই অপরাধীরা ধরা পড়ে এবং সুইজারল্যান্ডের নভিলে গ্রামের পার্শ্ববর্তী মাঠে পুঁতা অবস্থায় পাওয়া যায়। কফিনটি পুনরায় কর্সিয়ের সমাধিতে সমাধিস্ত করা হয় এবং চারপাশে কংক্রিটের বেড়া দেওয়া হয়।
প্রভাব
চ্যাপলিন মনে করতেন তার মা তাকে প্রথম অভিনয়ে প্রভাবিত করেছিলেন। তিনি যখন শিশু ছিলেন তার মা জানালার পাশে বসে তাকে পথচারীদের অনুকরণ করে দেখাতেন। চ্যাপলিন তার আত্মজীবনীতে লিখেন, "তাকে দেখে আমি হাত ও মুখ দিয়ে আবেগ প্রকাশ করতে শিখেছি, পাশাপাশি কীভাবে মানুষকে পর্যবেক্ষণ ও অধ্যয়ন করা যায় তাও শিখেছি।" চ্যাপলিন তার প্রথম জীবনে গীতিমঞ্চে বিভিন্ন কৌতুকাভিনেতাদের কাজ করতে দেখেছেন। তিনি ড্রুরি লেনে ক্রিসমাস পান্তোমিমেতেও যান এবং সেখানে তিনি ড্যান লেনোর মতো অভিনেতাদের কাছ থেকে সঙ শিল্পের পাঠ লাভ করেন। চ্যাপলিনের একজন অভিনেতা এবং চলচ্চিত্র নির্মাতা হওয়ার পিছনে ফ্রেড কার্নো কোম্পানিতে কাজ করার বছরগুলোর বিস্তর প্রভাব ছিল। সিমন লুভিশ লিখেছেন যে কোম্পানিটি তার "প্রশিক্ষণ স্থল" ছিল, এবং এখানেই চ্যাপলিন তার হাস্যরসের গতির পরিবর্তন করতে শিখেছিলেন। তিনি স্ল্যাপস্টিক হাস্যরসের সাথে করুণ রস মিশ্রণের ধারণা কার্নোর কাছ থেকে শিখেছেন। কার্নো বিভিন্ন অসঙ্গতি তুলে ধরতেন, যা চ্যাপলিনের ঠাট্টা হিসেবে পরিচিতি লাভ করে। চলচ্চিত্র শিল্প থেকে, চ্যাপলিন ফরাসি কৌতুকাভিনেতা মাক্‌স লেঁদেরের কাজ থেকে অনুপ্রাণিত হন। তিনি লেঁদেরের চলচ্চিত্রগুলোর প্রশংসা করতেন। দ্য ট্রাম্প চরিত্রের পোশাক এবং ব্যক্তিত্ব সৃষ্টির ক্ষেত্রে তিনি সম্ভবত মার্কিন ভডেভিলের দৃশ্যাবলী থেকে অনুপ্রাণিত হয়, যেখানে এই ধরনের চরিত্র অহরহ দেখা যেত।
পদ্ধতি
thumb|[[চার্লি চ্যাপলিন স্টুডিওজ, ১৯১৮ থেকে ১৯৫২ সালে চ্যাপলিনের নির্মিত চলচ্চিত্রের স্টুডিওর ১৯২২ সালের চিত্র।]]
চ্যাপলিন তার চলচ্চিত্র নির্মাণ বিষয়ে কখনো কিছু বলতেন না। তিনি দাবী করতেন এটি জাদুকরের তার নিজের জাদুর কৌশল বলে দেওয়ার মত বিষয়। তার জীবদ্দশায় তার কাজের ধাপ সম্পর্কে খুব কমই জানা যায়। কিন্তু চলচ্চিত্র ইতিহাসবেত্তাদের গবেষণা থেকে, বিশেষ করে, কেভিন ব্রাউনলো ও ডেভিড গিলের গবেষণা থেকে নির্মিত আননোন চ্যাপলিন (১৯৮৩) এ তার অদ্বিতীয় কাজের পদ্ধতি প্রকাশিত হয়।
চ্যাপলিন তার প্রথম সবাক চলচ্চিত্র দ্য গ্রেট ডিক্টেটর নির্মাণের পূর্বে কখনো একটি পূর্ণাঙ্গ চিত্রনাট্য বা পাণ্ডুলিপি থেকে চলচ্চিত্রের চিত্রায়ন করেন নি। তার প্রাথমিক চলচ্চিত্রগুলো অস্পষ্ট ভিত্তি দিয়ে শুরু হয় - উদাহরণস্বরূপ "চার্লি একটি স্বাস্থ্য পরিচর্যা কেন্দ্রে প্রবেশ করে" বা "চার্লি একটি দোকানে কাজ করে"। তারপর তিনি তার নিজস্ব সেট তৈরি করেন এবং তার স্টক কোম্পানির সাথে কাজ করার জন্য ঠাট্টার এবং ব্যবসায়ের ধরনে পরিবর্তন নিয়ে আসেন, এবং প্রায়শই চলচ্চিত্রের বাইরের ধারণা নিয়ে কাজ করতেন। ধারণাগুলো গ্রহণ ও বাতিল করা হলে, একটি বর্ণনাধর্মী কাঠামো পাওয়া যেত, ফলে চ্যাপলিন ইতোমধ্যেই ধারণকৃত দৃশ্যগুলো পুনরায় নতুনভাবে ধারণ করতেন, অন্যথায় তা মূল বা পরিবর্তিত গল্পের সাথে অসামঞ্জস্য হতে পারে। আ ওম্যান অব প্যারিস চলচ্চিত্রের পর থেকে চ্যাপলিন পূর্বে প্রস্তুতকৃত গল্পের উপর ভিত্তি করে চিত্রায়ন শুরু করেন, কিন্তু রবিনসন লিখেছেন যে মডার্ন টাইমস চলচ্চিত্রের পূর্ব পর্যন্ত প্রতিটি চলচ্চিত্রটি "চূড়ান্ত রূপ ধারণের পূর্বে অনেক পরিব্যক্তি এবং পুনর্বিন্যাস করা হয়"।
এই পদ্ধতিতে চলচ্চিত্র নির্মাণের ফলে সেই সময়ের অন্যান্য চলচ্চিত্র নির্মাতার তুলনায় চ্যাপলিনের ছবি নির্মাণে দীর্ঘ সময় লাগত। যখন তার নতুন কোন চলচ্চিত্রের ধারণা মাথায় না আসত, তখন তিনি প্রায়ই শুটিং থেকে বিরতি নিতেন।বেশ কয়েক দিন বিরতি নিয়ে তিনি পুনরায় স্টুডিওতে নতুন ধারণা নিয়ে কাজ শুরু করতেন। এই বিলম্বিত প্রক্রিয়ার মাধ্যমেই চ্যাপলিন কাজগুলো হত ত্রুটিহীন ও পরিপূর্ণ।তার বন্ধু আইভর মন্টেগুয়ের মতে, চলচ্চিত্র নির্মাতার ক্ষেত্রে "পরিপূর্ণতা ছাড়া কোন কিছুই সঠিক নয়"। যেহেতু তিনি তার ব্যক্তিগত তহবিল থেকে চলচ্চিত্রগুলো নির্মাণ করতেন, ফলে তিনি স্বাধীনভাবে কাজ করতেন এবং তার যতবার খুশি ততবার চিত্রগ্রহণ করতে পারতেন। এই সংখ্যাটি প্রায়ই অত্যধিক ছিল, উদাহরণস্বরূপ, দ্য কিড চলচ্চিত্রের জন্য ৫৩ বার। ২০ মিনিট দৈর্ঘ্যের স্বল্পদৈর্ঘ্য চলচ্চিত্র দি ইমিগ্র্যান্ট-এর জন্য তিনি ৪০,০০০ ফুট ফিল্মে চিত্রগ্রহণ করেন, যা দিয়ে একটি পূর্ণদৈর্ঘ্য চলচ্চিত্র নির্মাণ করা যেত।
চ্যাপলিন তার কর্ম পদ্ধতি বর্ণনা করতে গিয়ে বলেন, "পাগলামির দৃষ্টিকোণ থেকে নিছক অধ্যবসায়"। রবিনসন লিখেন চ্যাপলিন তার শেষ জীবনে এসেও "অন্য কিছু ও অন্যদের তুলনায় অগ্রবর্তী ভূমিকায়" কাজ করে যান। কাহিনী উন্নয়ন ও নিরবচ্ছিন্ন পরিপূর্ণতার সমন্বয়ের মাধ্যমে তিনি সফলতা অর্জন করেছেন। এই প্রচেষ্টার পথে তার অনেক সময় ও হাজার হাজার ফুট ফিল্ম নষ্ট হয়েছে এবং অনেক অর্থ ব্যয় হয়েছে, এবং হতাশ হয়ে তিনি তার অভিনয়শিল্পী ও কলাকুশলীদের বিদ্রুপ করতেন।
চ্যাপলিন তার চলচ্চিত্রের উপর পূর্ণ নিয়ন্ত্রণ রাখতেন, যাতে তিনি নিজেই অন্য অভিনয়শিল্পীদের চরিত্রগুলো করে দেখাতে পারতেন, তার চরিত্র অন্য কেউ অনুকরণ করতে পারতো না। তিনি নিজেই তার চলচ্চিত্রগুলো সম্পাদনা করতেন। তার পূর্ণ স্বাধীনতার ফলে চলচ্চিত্র ইতিহাসবেত্তা অ্যান্ড্রু স্যারিস তাকে "প্রথম সাহিত্যিক চলচ্চিত্র নির্মাতা" বলে অভিহিত করেন। চ্যাপলিন তার দীর্ঘ সময়ের চিত্রগ্রাহক রোল্যান্ড টথেরোহ, তার ভাই সিডনি চ্যাপলিন ও বিভিন্ন সহকারী পরিচালক, যেমন হ্যারি ক্রোকার ও চার্লস রেইসনারদের থেকে সাহায্য পেয়েছেন।
সুরারোপ
thumb|upright|চ্যাপলিন চেলো বাজাচ্ছেন, ১৯১৫।
চ্যাপলিন শৈশব থেকেই সঙ্গীতের প্রতি অনুরাগ পোষণ করে এসেছেন এবং একাকীই পিয়ানো, বেহালা ও চেলো বাজানো শিখেন। তিনি চলচ্চিত্রের সাথে সঙ্গীতের যোগসূত্রতাকে গুরুত্বপূর্ণ মনে করতেন, এবং আ ওম্যান অব প্যারিস চলচ্চিত্রের পর বাকি সকল চলচ্চিত্রেই তিনি সঙ্গীত ব্যবহার করেন। শব্দ প্রযুক্তির উন্নয়নের সাথে সাথে চ্যাপলিন সামঞ্জস্য ঐকতান বাদকদল সংবলিত চলচ্চিত্রের সুর রচনা করতেন এবং নিজেই এতে সুরারোপ করতেন। এই নতুন সুরারোপের ধারণা প্রথম দেখা যায় সিটি লাইট্‌স (১৯৩১) চলচ্চিত্রে। তিনি পরবর্তীতে তার সকল চলচ্চিত্রের সুর রচনা করতেন এবং ১৯৫০ এর দশকের শেষের দিক থেকে তার মৃত্যু পর্যন্ত তিনি তার সকল নির্বাক পূর্ণদৈর্ঘ্য চলচ্চিত্র এবং কয়েকটি স্বল্পদৈর্ঘ্য চলচ্চিত্রের জন্য সুরারোপ করেন।
যেহেতু চ্যাপলিন সঙ্গীত বিষয়ে কোন প্রশিক্ষণ গ্রহণ করেননি, তিনি কোন লিখিত সুর পড়তে পারতেন না এবং এ জন্য তার পেশাদার সুরকারদের সাহায্য নিতে হত। তিনি মূলত ডেভিড রাকসিন, রেমন্ড রাশ, ও এরিক জেমসদের কাছ থেকে সুর সৃষ্টির সাহায্য নিতেন। রেকর্ডিং প্রক্রিয়া দেখার জন্য কোন সঙ্গীত পরিচালক নিয়োগ দেওয়া হত, যেমন সিটি লাইট্‌স ছবির সঙ্গীত পরিচালনা করেন অ্যালফ্রেড নিউম্যান। যদিও কয়েকজন সমালোচক চলচ্চিত্রের সঙ্গীতের কৃতিত্ব যেসব সুরকার তার সাথে কাজ করেন তাদের দেওয়া উচিত বলে মনে করেন, মডার্ন টাইমস ছবিতে চ্যাপলিনের সাথে কাজ করা রাকসিন সুরারোপ প্রক্তিয়ায় চ্যাপলিনের সৃজনশীলতা ও সক্রিয় ভূমিকার বিষয়ে জোর দেন। এই প্রক্রিয়ায় মাসখানেক সময় লেগে যেত এবং চ্যাপলিন সুরকারদের তিনি ঠিক কি ধরনের সুর চাচ্ছেন তা গেয়ে বা পিয়ানোতে বাজিয়ে বর্ণনা করতেন। পরে সুরকারগণ ও চ্যাপলিন একত্রিত হয়ে এই সুরগুলোর আরও উন্নয়ন করতেন। চলচ্চিত্র ইতিহাসবিদ জেফ্রি ভ্যান্সের মতে, "যদিও তিনি ভিন্নধর্মী ও জটিল বাদ্যযন্ত্রে সুর তোলার জন্য তাঁর সহযোগীদের উপর নির্ভর করতেন, সঙ্গীতের আধিপত্য তাঁর ছিল এবং তাঁর অনুমতি ছাড়া তাঁর সুরে একটি ছোট নোট গ্রহণ করা হত না।"
চ্যাপলিনের সুরকৃত তিনটি জনপ্রিয় গান রেকর্ডিং করা হয়। মডার্ন টাইমস (১৯৩৬) ছবির জন্য সুরকৃত "স্মাইল" গানটিতে ১৯৫৪ সালে জন টার্নার ও জেওফ্রি পারসন্সের গীত যুক্ত করে ন্যাট কিং কোল কণ্ঠ দিলে তা হিট খ্যাতি লাভ করে। লাইমলাইট চলচ্চিত্রে চ্যাপলিন "টেরিস থিম" সুর করেন, যা জিমি ইয়ং "ইটার্নালি" (১৯৫২) শিরোনামে জনপ্রিয় করে তুলেন। আ কাউন্টেস ফ্রম হংকং (১৯৬৭) ছবির পেটুলা ক্লার্কের গাওয়া "দিস ইজ মাই সং" গানটি যুক্তরাজ্য ও ইউরোপীয় সঙ্গীত তালিকায় প্রথম স্থান লাভ করে। চ্যাপলিন তার একমাত্র প্রতিযোগিতামূলক অস্কার লাভ করেন তার সুরারোপের জন্য, ১৯৭৩ সালে লাইমলাইট ছবিটি মার্কিন যুক্তরাষ্ট্রে পুনঃমুক্তি দেওয়া হলে এই ছবির থিম গানের জন্য তিনি শ্রেষ্ঠ মৌলিক সুর বিভাগে একাডেমি পুরস্কার লাভ করেন।
উত্তরাধিকার
thumb|upright|left|১৯১৫ সালে [[দ্য ট্রাম্প চরিত্রে চ্যাপলিন, চলচ্চিত্রের "সবচেয়ে সার্বজনীন মূর্তি"।]]
১৯৯৮ সালে চলচ্চিত্র সমালোচক অ্যান্ড্রু স্যারিস চ্যাপলিনকে "যুক্তি তর্কের ঊর্ধ্বে চলচ্চিত্রে এককভাবে সবচেয়ে গুরুত্বপূর্ণ শিল্পী, নিশ্চিতভাবে সবচেয়ে অসাধারণ অভিনেতা এবং সম্ভবত এখনো চলচ্চিত্রের "সবচেয়ে সার্বজনীন মূর্তি" বলে অভিহিত করেন। ব্রিটিশ ফিল্ম ইনস্টিটিউট তাকে "বিশ্ব সংস্কৃতির অত্যুচ্চ ব্যক্তিত্ব" বলে বর্ণনা করে। টাইম সাময়িকী তাকে "কোটি মানুষের মুখে হাসি আনার" জন্য এবং একটি শিল্পকে শিল্পকলায় রূপ দেওয়ার জন্য "২০শ শতাব্দীর ১০০ শীর্ষ গুরুত্বপূর্ণ ব্যক্তি" তালিকায় অন্তর্ভুক্ত করে।
দ্য ট্রাম্প প্রতিমূর্তিটি সাংস্কৃতিক ইতিহাসের অংশ হয়ে ওঠে। সিমন লোভিশের মতে, যারা চ্যাপলিনের একটি চলচ্চিত্রও কখনো দেখেনি, তাদের কাছে, এবং যে স্থানে কখনো চলচ্চিত্র প্রদর্শিত হয়নি, সে স্থানেও এই চরিত্রটি সহজে চেনা যায়। সমালোচক লিওনার্ড মালটিন দ্য ট্রাম্পের "অদ্বিতীয়" ও "অমোচনযোগ্য" প্রকৃতি সম্পর্কে লিখেন এবং বলেন, আর কোন কৌতুকাভিনেতা তার মত "বিশ্বজোড়া প্রভাব" রাখতে পারেননি। এই চরিত্রের প্রশংসা করতে গিয়ে রিচার্ড স্কিকেল বলেন, দ্য ট্রাম্প চরিত্র সংবলিত চ্যাপলিনের চলচ্চিত্রগুলোতে চলচ্চিত্র ইতিহাসের সবচেয়ে "বাকপটু ও সমৃদ্ধ হাস্যরসাত্মক অভিব্যক্তি" ছিল। এই চরিত্রের সাথে যুক্ত স্মরণিকাসমূহ এখনো চড়া মূল্যে নিলামে বিক্রি হয়। ২০০৬ সালে দ্য ট্রাম্পের পোশাকের অংশ একটি বাউলার হ্যাট ও একটি বাঁশের বেত লস অ্যাঞ্জেলেসে এক নিলামে ১৪০,০০০ মার্কিন ডলারে বিক্রি হয়।
চলচ্চিত্র নির্মাতা হিসেবে চ্যাপলিনকে চলচ্চিত্রের অগ্রদূত এবং বিংশ শতাব্দীর শুরুর সময়ের সবচেয়ে প্রভাবশালী ব্যক্তিত্ব বলে মনে করা হয়। তাকে প্রায়ই এই মাধ্যমের প্রথম শিল্পী বলে অভিহিত করা হয়। চলচ্চিত্র ইতিহাসবিদ মার্ক কোজিন্স লিখেন, চ্যাপলিন শুধু চলচ্চিত্রের ভাবমূর্তিই পরিবর্তন করেননি, তিনি সামাজিকতা ও ব্যাকরণও পরিবর্তন করেছেন এবং তিনি দাবী করেন ডি ডব্লিউ গ্রিফিথ যেমন চলচ্চিত্রে নাট্য ধারা বিকাশে অবদান রেখেছেন, চ্যাপলিনও তেমনি হাস্যরসাত্মক ধারা বিকাশে গুরুত্বপূর্ণ ভূমিকা রেখেছেন। তিনিই প্রথম পূর্ণদৈর্ঘ্য হাস্যরসাত্মক চলচ্চিত্রকে জনপ্রিয় করে তুলেন এবং করুণ রস ও চাতুর্যময়তা যোগ করেন। যদিও তার কাজগুলো বেশিরভাগই স্ল্যাপস্টিক শ্রেণিতে অন্তর্ভুক্ত করা হয়, আর্ন্‌স্ট লুবিট্‌চ পরিচালিত দ্য ম্যারিজ সার্কেল (১৯২৪) ছবিটিতে চ্যাপলিনের আ ওম্যান অব প্যারিস (১৯২৩) এর প্রভাব ছিল এবং এর মাধ্যমেই উন্নত ধরনের হাস্যরসের বিকাশ ঘটে। ডেভিড রবিনসনের মতে, চ্যাপলিনের উদ্ভাবন অচিরেই চলচ্চিত্র শিল্পের নিয়মিত চর্চার অংশ হিসেবে গৃহীত হয়। চ্যাপলিনের পরবর্তী সময়ের অনেক চলচ্চিত্র নির্মাতা মনে করেন তাদের চলচ্চিত্র নির্মাণে চ্যাপলিনের প্রভাব রয়েছে। ফেদেরিকো ফেল্লিনি মনে করেন চ্যাপলিন "অনেকটা আদমের মত, আমরা সবাই যার উত্তরসূরি।" জাক তাতি বলেন, "তিনি না থাকলে হয়ত আমি কখনো চলচ্চিত্র নির্মাণ করতাম না", এবং তার মঁসিয়ে হুলো চরিত্রটি দ্য ট্রাম্পের আদলে সৃষ্ট। রনে ক্লেয়া বলেন, "তিনি সকল চলচ্চিত্র নির্মাতাকে অনুপ্রাণিত করেছেন।" মাইকেল পাওয়েল, বিলি ওয়াইল্ডার, ভিত্তোরিও দে সিকা, এবং রিচার্ড অ্যাটেনব্রোও চ্যাপলিনের দ্বারা অনুপ্রাণিত হয়েছেন। রুশ চলচ্চিত্র নির্মাতা আন্দ্রেই তার্কভ্‌স্কি চ্যাপলিনের প্রশংসা করে বলেন, "চলচ্চিত্র ইতিহাসে তিনি একমাত্র ব্যক্তি যিনি নিঃসন্দেহে কোন ছায়া ব্যতীত কাজ করে গেছেন। তাঁর রেখে যাওয়া চলচ্চিত্রগুলো কখনো পুরনো হবে না।"
চ্যাপলিন তার পরবর্তী সময়ের কৌতুকাভিনেতাদের প্রভাবিত করেছেন। মার্সেল মার্সো বলেন তিনি চ্যাপলিনকে দেখেই মুকাভিনেতা হতে অনুপ্রাণিত হন। রাজ কাপুর পর্দার জন্য চ্যাপলিনের দ্য ট্রাম্প সত্তা গ্রহণ করেন। মার্ক কোসিন্স চ্যাপলিনের কৌতুকের ধরনের সাথে ফরাসি মঁসিয়ে হুলো ও ইতালীয় তোতোর চরিত্রের মিল খুঁজে পান। অন্যান্য ক্ষেত্রে চ্যাপলিনের অভিনয় থেকে অনুপ্রাণিত চরিত্র হল, কার্টুন চরিত্র ফেলিক্স দ্য ক্যাট ও মিকি মাউস। এছাড়া তিনি দাদা শিল্প আন্দোলনের অনুপ্রেরণা। ইউনাইটেড আর্টিস্ট্‌সের একজন অন্যতম প্রতিষ্ঠাতা সদস্য হিসেবে তিনি চলচ্চিত্র শিল্প বিকাশে ভূমিকা রেখেছেন। জেরাল্ড মাস্ট লিখেন, যদিও ইউনাইটেড আর্টিস্ট্‌স কখনোই মেট্রো-গোল্ডউইন-মেয়ার বা প্যারামাউন্ট পিকচার্সের মত বড় কোম্পানি হতে পারে নি, তবু পরিচালকগণ তাদের চলচ্চিত্র প্রযোজনা করবেন এটি একটি কালোত্তীর্ণ চিন্তাধারা ছিল।
একবিংশ শতাব্দীতেও চ্যাপলিনের কয়েকটি চলচ্চিত্র সর্বকালের সেরা চলচ্চিত্র ও ধ্রুপদী চলচ্চিত্রের আখ্যা লাভ করে। ২০১২ সালে সাইট অ্যান্ড সাউন্ড সাময়িকীর ভোটে, যেখানে চলচ্চিত্র সমালোচক ও নির্মাতারা তাদের পছন্দের "সেরা দশ" চলচ্চিত্রের জন্য ভোট দিয়ে থাকেন, সেখানে সিটি লাইট্‌স সমালোচকদের ভোটে সেরা ৫০, মডার্ন টাইমস সেরা ১০০ এবং দ্য গ্রেট ডিক্টেটর ও দ্য গোল্ড রাশ সেরা ২৫০ এ স্থান করে নেয়। পরিচালকদের ভোটে নির্বাচিত সেরা ১০০ চলচ্চিত্রের তালিকায় মডার্ন টাইমস ২২তম, সিটি লাইট্‌স ৩০তম এবং দ্য গোল্ড রাশ ৯১তম স্থান অধিকার করে। চ্যাপলিনের সব কয়টি পূর্ণদৈর্ঘ্য চলচ্চিত্র ভোট পায়। ২০০৭ সালে আমেরিকান ফিল্ম ইনস্টিটিউটের করা সর্বকালের সেরা মার্কিন চলচ্চিত্র তালিকায় সিটি লাইট্‌স চলচ্চিত্রটি ১১তম স্থান লাভ করে এবং দ্য গোল্ড রাশ ও মডার্ন টাইমস সেরা ১০০ তালিকায় স্থান লাভ করে। চ্যাপলিনকে নিয়ে নিয়মিত বই প্রকাশিত হয় এবং গণমাধ্যম বিষয়ক পণ্ডিত ও চলচ্চিত্র সংরক্ষণবিদদের জন্য চ্যাপলিন একটি জনপ্রিয় ও গুরুত্বপূর্ণ বিষয়। চ্যাপলিনের অনেক চলচ্চিত্র পরবর্তীতে ডিভিডি ও ব্লু-রে তে মুক্তি দেওয়া হয় এবং তার স্বল্পদৈর্ঘ্য চলচ্চিত্রগুলো অনলাইন সংরক্ষণাগারে পাওয়া যায়।
স্মারক ও শ্রদ্ধাঞ্জলি
সুইজারল্যান্ডের কর্সিয়ের-সুর-ভেভিতে চ্যাপলিনের বাড়ি মানোইর দে বানকে "চ্যাপলিন্‌স ওয়ার্ল্ড" নামে একটি জাদুঘরে রূপান্তর করা হয়েছে। ১৫ বছরের উন্নয়ন কার্যের পর জাদুঘরটি ২০১৬ সালের ১৭ই এপ্রিল চালু হয়। রয়টার্স একে "চার্লি চ্যাপলিনের জীবনী ও কাজ প্রদর্শন করা ক্রিয়াশীল জাদুঘর" বলে বর্ণনা করে। চ্যাপলিনের ১২৮তম জন্মবার্ষিকী উপলক্ষ্যে এই জাদুঘরে অনুষ্ঠিত এক আয়োজনে রেকর্ড সংখ্যক ৬৬২ জন দ্য ট্রাম্প চরিত্রের পোশাক পরে এই জাদুঘরে উপস্থিত হন। লন্ডনের মিউজিয়াম অব দ্য মুভিং ইমেজ চ্যাপলিনের একটি স্থায়ী প্রদর্শনী রেখেছে এবং ১৯৮৮ সালে তার জীবন ও কর্মজীবনকে উৎসর্গ করে একটি প্রদর্শনীর আয়োজন করে। লন্ডন চলচ্চিত্র জাদুঘর ২০১০ থেকে ২০১৩ সাল পর্যন্ত "চার্লি চ্যাপলিন - দ্য গ্রেট লন্ডনার" নামে একটি প্রদর্শনীর আয়োজন করে।
লন্ডনের লেস্টার স্কয়ারে ১৯৮১ সালে উন্মোচিত দ্য ট্রাম্প চরিত্রে চ্যাপলিনের একটি ভাস্কর্য রয়েছে। এই প্রতিমূর্তির ভাস্কর হলেন জন ডাবলডে। মধ্য লন্ডনের এই লেস্টার শহরে চ্যাপলিনের নামানুসারে একটি রাস্তার নামকরণ করা হয় "চার্লি চ্যাপলিন ওয়াক"। এখানে বিএফআই আইম্যাক্স অবস্থিত। লন্ডন, হ্যাম্পশায়ার ও ইয়র্কশায়ারে তার নামে নয়টি স্মারক নীল প্লাক রয়েছে। সুইস শহর ভেভিতে তাকে সম্মান জানাতে ১৯৮০ সালে তার নামে একটি পার্কের নামকরণ করে এবং ১৯৮২ সালে একটি ভাস্কর্য স্থাপন করে। ২০১১ সালে ভেভিতে দুটি ১৪ তলা ভবনে চ্যাপলিনের চিত্র খচিত দুটি ম্যুরাল উন্মোচন করা হয়। আইরিশ শহর ওয়াটারভিলও চ্যাপলিনকে সম্মান জানিয়েছে, যেখানে তিনি ১৯৬০ এর দশকে তার পরিবার নিয়ে কয়েকটি গ্রীষ্ম কাটিয়েছেন। ১৯৯৮ সালে একটি ভাস্কর্য স্থাপন করা হয়; এবং ২০১১ সাল থেকে এই শহরে বার্ষিক চার্লি চ্যাপলিন হাস্যরসাত্মক চলচ্চিত্র উৎসব আয়োজন করে আসছে। এই উৎসব চালু করার উদ্দেশ্য ছিল চ্যাপলিনের রেখে যাওয়া কাজ এবং নতুন কৌতুক প্রতিভাসমূহ প্রদর্শন করা।
চ্যাপলিনের প্রতি শ্রদ্ধাঞ্জলি হিসেবে তার নামানুসারে ১৯৮১ সালে সোভিয়েত জ্যোতির্বিদ লুদমিলা কারাচ্‌কিনা আবিষ্কৃত একটি ছোট গ্রহের নামকরণ করা হয় ৩৬২৩ চ্যাপলিন। ১৯৮০ এর দশকে আইবিএম তাদের পার্সোনাল কম্পিউটারের প্রচারণায় দ্য ট্রাম্প মূর্তিটি ব্যবহার করে। ১৯৮৯ সালে সারা বিশ্বে বিভিন্ন আয়োজনের মধ্য দিয়ে চ্যাপলিনের ১০০তম জন্মবার্ষিকী পালিত হয়, এবং ২০১১ সালের ১৫ই এপ্রিল তার ১২২তম জন্মবার্ষিকীর আগের দিন গুগল তাদের বৈশ্বিক ও বিভিন্ন দেশের হোমপেজে একটি বিশেষ গুগল ডুডল ভিডিও তৈরি করে তার জন্মদিন উদ্‌যাপন করে। বিশ্বের ছয়টি মহাদেশের অনেক দেশ চ্যাপলিনের চিত্র সংবলিত পোস্টাল স্ট্যাম্প প্রকাশের মাধ্যমে তাকে সম্মাননা প্রদর্শন করেছে।
center|thumb|825px|পৃথিবীর বিভিন্ন স্থান চ্যাপলিনের প্রতিমূর্তি, (বাম থেকে ডানে) ১. ট্রেনসিয়ান্সকে টেপ্লিস, [[স্লোভাকিয়া; ২. চেলমৎজা, পোল্যান্ড; ৩. ওয়াটারভিল, আয়ারল্যান্ড; ৪. লন্ডন, যুক্তরাজ্য; ৫. হায়দ্রাবাদ, ভারত; ৬. আলাসসিও, ইতালি; ৭. বার্সেলোনা, স্পেন; ৮. ভেভি, সুইজারল্যান্ড।]]
চরিত্রায়ন
চ্যাপলিনের জীবনী অবলম্বনে রিচার্ড অ্যাটেনব্রো ১৯৯২ সালে নির্মাণ করেন জীবনীনির্ভর চ্যাপলিন। এতে নাম ভূমিকায় অভিনয় করেন রবার্ট ডাউনি জুনিয়র। ১৯৮০ সালের টেলিভিশন চলচ্চিত্র দ্য স্কারলেট ওহারা ওয়ার এ ক্লাইভ রেভিলকে এবং নাট্যধর্মী দ্য ক্যাট্‌স মিউ (২০০১) চলচ্চিত্রে এডি ইজার্ডকে চ্যাপলিনের ভূমিকায় অভিনয় করতে দেখা যায়। চ্যাপলিনের শৈশব নিয়ে নির্মিত টেলিভিশন ধারাবাহিক ইয়ং চার্লি চ্যাপলিন ১৯৮৯ সালে পিবিএস চ্যানেলে প্রচারিত হয় এবং অনন্য শিশুতোষ অনুষ্ঠান বিভাগে এমি পুরস্কারের মনোনয়ন লাভ করে।
চ্যাপলিনের জীবনী অবলম্বনে কয়েকটি নাটকও মঞ্চস্থ হয়। ১৯৯০ এর দশকের শুরুর দিকে লিটল ট্রাম্প ও চ্যাপলিন নামে দুটি গীতিনাট্য মঞ্চস্থ হয়। ২০০৬ সালে থমাস মিহান ও ক্রিস্টোফার কার্টিসের নির্দেশনায় লাইমলাইট: দ্য স্টোরি অব চার্লি চ্যাপলিন নামে আরেকটি গীতিনাট্য মঞ্চস্থ হয়। এটি ২০১০ সালে প্রথমবারের মত সান দিয়েগোর লা জোলা প্লেহাউজে মঞ্চস্থ হয়। দুই বছর পর এই নাটকটি চ্যাপলিন - আ মিউজিক্যাল শিরোনামে ব্রডওয়ে থিয়েটারে মঞ্চস্থ করার উপযোগী করা হয়। লা জোলা ও ব্রডওয়ে দুই থিয়েটারে চ্যাপলিনের চরিত্রে অভিনয় করেন রবার্ট ম্যাকক্লুর। ২০১৩ সালে ফিনল্যান্ডে চ্যাপলিনকে নির্মিত দুটি নাটকের উদ্বোধনী প্রদর্শনী হয়, একটি স্‌ভেন্‌স্কা তিতার্নে চ্যাপলিন এবং অপরটি তেম্পের ওয়ার্কার থিয়েটারে কুলকুরি (দ্য ট্রাম্প)।
চ্যাপলিন কয়েকটি সাহিত্যিক কল্পকাহিনীরও চরিত্র। তিনি রবার্ট কুভারের ছোটগল্প চার্লি ইন দ্য হাউজ অব রু (১৯৮০) এবং গ্লেন ডেভিড গোল্ডের প্রথম বিশ্বযুদ্ধ সময়কালের পটভূমিতে রচিত ঐতিহাসিক উপন্যাস সানিসাইড (২০০৯) এর কেন্দ্রীয় চরিত্র। অ্যালান মুর তার জেরুজালেম (২০১৬) উপন্যাসের একটি পরিচ্ছেদে ১৯০৯ সালে চ্যাপলিনের জীবনের একটি দিনকে নাট্য রূপ দান করেন।
পুরস্কার ও সম্মাননা
thumb|upright|৬৭৫৫ হলিউড বলেভার্ডে অবস্থিত [[হলিউড ওয়াক অব ফেম এ চ্যাপলিনের নামাঙ্কিত তারকা, চ্যাপলিন ১৯৭২ সালে এই তারকা অর্জন করেন।]]
চ্যাপলিন অনেক পুরস্কার ও সম্মাননা লাভ করেন এবং এর বেশিরভাগই তার জীবনের শেষের দিকে। ১৯৭৫ সালের নববর্ষ সম্মাননায় তিনি কমান্ডার অব দি অর্ডার অব দ্য ব্রিটিশ এম্পায়ারের নাইট উপাধিতে ভূষিত হন। তিনি ১৯৬২ সালে অক্সফোর্ড বিশ্ববিদ্যালয় এবং ডারহাম বিশ্ববিদ্যালয় থেকে সম্মানসূচক ডক্টর অব লেটার্স ডিগ্রি লাভ করেন। ১৯৬৫ সালে তিনি এবং ইংমার বারিমান যৌথভাবে ইর‍্যাজমাস পদক লাভ করেন, এবং ১৯৭১ সালে ফ্রান্স সরকার তাকে লেজিওঁ দনরের কমান্ডার উপাধিতে ভূষিত করেন।
১৯৭২ সালে ভেনিস চলচ্চিত্র উৎসব থেকে চ্যাপলিন বিশেষ গোল্ডেন লায়ন পুরস্কার লাভ করেন, এবং লিংকন সেন্টার ফিল্ম সোসাইটি থেকে আজীবন সম্মাননা পুরস্কার লাভ করেন। লিংকন সোসাইটি প্রদত্ত পুরস্কারটি পরবর্তীতে চ্যাপলিন পুরস্কার হিসেবে প্রতি বছর চলচ্চিত্র নির্মাতাদের প্রদান করা হচ্ছে। ১৯৭২ সালে হলিউড ওয়াক অব ফেমে চ্যাপলিনের নামাঙ্কিত তারকা খচিত হয়, ১৯৫৮ সালে তার নামে এই তারকা খচিত করার উদ্যোগ গ্রহণ করা হলেও তার রাজনৈতিক মতাদর্শের কারণে তখন তা বাদ দেওয়া হয়েছিল।
চ্যাপলিন তিনবার একাডেমি পুরস্কার অর্জন করেন। প্রথমটি ১৯২৯ সালে "দ্য সার্কাস চলচ্চিত্রে অভিনয়, এর লেখনী, পরিচালনা এবং প্রযোজনায় ভিন্নতা এবং প্রভিতার" স্বাক্ষর স্বরূপ একাডেমি সম্মানসূচক পুরস্কার, ১৯৭২ সালে "চলচ্চিত্র নির্মাণকে এই শতাব্দীর শৈল্পিক রূপে তাঁর অপরিমেয় অবদান ও প্রভাবের জন্য" তিনি তার দ্বিতীয় সম্মানসূচক পুরস্কার, এবং ১৯৭৩ সালে লাইমলাইট চলচ্চিত্রের জন্য রে রাশ ও ল্যারি রাসেলের সাথে যৌথভাবে শ্রেষ্ঠ সুরের পুরস্কার এছাড়া তিনি দ্য গ্রেট ডিক্টেটর চলচ্চিত্রের জন্য শ্রেষ্ঠ অভিনেতা, শ্রেষ্ঠ মৌলিক চিত্রনাট্য এবং শ্রেষ্ঠ চলচ্চিত্র প্রযোজকের পুরস্কার এবং মঁসিয়ে ভের্দু চলচ্চিত্রের জন্য অপর একটি শ্রেষ্ঠ মৌলিক চিত্রনাট্য পুরস্কারের মনোনয়ন লাভ করেন। ১৯৭৬ সালে ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) থেকে ফেলোশিপ প্রদান করা হয়।
মার্কিন যুক্তরাষ্ট্রের লাইব্রেরি অব কংগ্রেস চ্যাপলিনের ছয়টি চলচ্চিত্রকে জাতীয় চলচ্চিত্র রেজিস্ট্রিতে সংরক্ষণের জন্য নির্বাচিত করেছে। চলচ্চিত্রগুলো হল দি ইমিগ্র্যান্ট (১৯১৭), দ্য কিড (১৯২১), দ্য গোল্ড রাশ (১৯২৫), সিটি লাইট্‌স (১৯৩১), মডার্ন টাইমস (১৯৩৬), এবং দ্য গ্রেট ডিক্টেটর (১৯৪০)।
ফিরোজ পালিয়া
ফিরোজ এদুলজি পালিয়া (ફિરોઝ પાલિયા; জন্ম: ৫ সেপ্টেম্বর, ১৯১০ - মৃত্যু: ৯ সেপ্টেম্বর, ১৯৮১) তৎকালীন ব্রিটিশ ভারতের বোম্বে প্রেসিডেন্সির আওতাধীন বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার, ক্রিকেট প্রশাসক ও ধারাভাষ্যকার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৩২ থেকে ১৯৩৬ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে বাংলা, মাদ্রাজ, মুম্বই, মহীশূর, পার্সিস ও একীভূত প্রদেশ দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে অভ্যস্ত ছিলেন ফিরোজ পালিয়া।
প্রথম-শ্রেণীর ক্রিকেট
১৯২৮-২৯ মৌসুম থেকে ১৯৫৩-৫৪ মৌসুম পর্যন্ত ফিরোজ পালিয়া’র প্রথম-শ্রেণীর খেলোয়াড়ী জীবন চলমান ছিল। শীর্ষসারির ব্যাটসম্যান হিসেবে খেলতেন। আকর্ষণীয় বামহাতি ব্যাটসম্যান ও কার্যকর স্পিনার হিসেবে তার যথেষ্ট সুনাম ছিল।
রঞ্জী ট্রফিতে একীভূত প্রদেশ ও বোম্বে পঞ্চদলীয় প্রতিযোগিতায় পার্সিস দলের পক্ষে খেলেছিলেন তিনি। ১৯৩৯-৪০ মৌসুমের রঞ্জী ট্রফি প্রতিযোগিতায় মহারাষ্ট্রের বিপক্ষে ২১৬ রানের ব্যক্তিগত সর্বোচ্চ সংগ্রহ করেন। তাসত্ত্বেও, তার দলকে পরাজয়বরণ করতে হয়েছিল।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ফিরোজ পালিয়া। ২৫ জুন, ১৯৩২ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, দীর্ঘ চার বছর পর ২৭ জুন, ১৯৩৬ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।
ভারতের পক্ষে সর্বমোট দুইবার টেস্টে অংশগ্রহণের সুযোগ লাভ করেছিলেন। উভয় ক্ষেত্রে লর্ডসে স্বাগতিক ইংল্যান্ডের মুখোমুখি হয়েছিলেন তিনি। ১৯৩২ সালে লর্ডসে ভারতের পক্ষে স্বাগতিক ইংরেজ দলের বিপক্ষে সর্বপ্রথম টেস্ট খেলার জন্যে মনোনীত হন। ১৯৩২ সালে ইংল্যান্ড সফরে নিখিল ভারত দলটিতে লাল সিং, ফিরোজ পালিয়া, জাহাঙ্গীর খান, মোহাম্মদ নিসার, অমর সিং, বাহাদুর কাপাডিয়া, শঙ্কররাও গোদাম্বে, গুলাম মোহাম্মদ, জনার্দন নবলে, সৈয়দ ওয়াজির আলী, সি. কে. নায়ডু, পোরবন্দরের মহারাজা, কেএস লিম্বডি, নাজির আলী, নাউমল জিউমল, সোরাবজি কোলা, নারিম্যান মার্শাল ছিলেন।
আন্তর্জাতিক ক্রিকেটে ভারতের সূচনালগ্নের অন্যতম খেলোয়াড় ছিলেন তিনি। ১৯৩২ সালে লর্ডসে ভারতের ইতিহাসের প্রথম টেস্টে অংশগ্রহণ করেছিলেন তিনি। তবে, মাঠে ফিল্ডিংকালে মাংসপেশিতে টান পড়ায় গুরুতর আঘাত পান। ফলশ্রুতিতে, দ্বিতীয় ইনিংসে তাকে চলাফেরা করতে যথেষ্ট বেগ পেতে হয়। এরফলে, সবশেষে ব্যাট হাতে মাঠে নামেন তিনি। ১১ নম্বরে ব্যাটিংয়ে নেমে দলকে রক্ষা করার প্রাণান্তকর প্রয়াস চালান। ঐ সফরে সর্বমোট ষোলটি প্রথম-শ্রেণীর খেলায় অংশ নিয়েছিলেন তিনি। ২১.৬৩ গড়ে ৪৭৬ রান তুলেন। তন্মধ্যে, ৫৩ রানের একমাত্র অর্ধ-শতরানের ইনিংস ছিল তার। এছাড়াও, ছয়টি ক্যাচ তালুবন্দী করেছিলেন।
১৯৩৬ সালে পুনরায় ইংল্যান্ড গমন করেছিলেন ও লর্ডসের ময়দানে খেলেছিলেন। ইংল্যান্ডের মাটিতে ৩৭টি প্রথম-শ্রেণীর খেলায় অংশ নিলেও সুবিধে করতে পারেননি তিনি। ১৯৩৬ সালে অক্সফোর্ড বিশ্ববিদ্যালয়ের বিপক্ষে সর্বোচ্চ ৬৩ রান সংগ্রহ করতে সমর্থ হয়েছিলেন তিনি। তবে, সমগ্র প্রথম-শ্রেণীর ক্রিকেটে খেলোয়াড়ী জীবনে ব্যক্তিগত সর্বোচ্চ করেছিলেন ২১৬ রান।
অবসর
ক্রিকেট খেলোয়াড়ী জীবন থেকে অবসর গ্রহণের পরও ক্রিকেটের সাথে নিজেকে সংশ্লিষ্ট রেখেছিলেন ফিরোজ পালিয়া। ভারতীয় টেস্ট ক্রিকেটে দল নির্বাচকের ভূমিকায় অবতীর্ণ হন। এছাড়াও, বেতারে ধারাভাষ্যকর্মের সাথে জড়িত ছিলেন তিনি।
এক পর্যায়ে ফিরোজ পালিয়া বিজিয়ানাগ্রামের মহারাজকুমারের অধীনে চাকরি করতেন। জীবনের শেষদিকে ব্যাঙ্গালোরে কাঠ ও আসবাবপত্রের ব্যবসায়িক প্রতিষ্ঠান গড়েন। ১৯২০-এর দশকে তার পিতা বোম্বেতে প্রথিতযশা ব্যবসায়ী হিসেবে সুনাম কুড়িয়েছেন। তার নামের প্রথম অংশটি ভিন্নতরভাবে লেখা হয়ে থাকে। ৯ সেপ্টেম্বর, ১৯৮১ তারিখে ৭১ বছর বয়সে কর্ণাটকের ব্যাঙ্গালোর এলাকায় ফিরোজ পালিয়া’র দেহাবসান ঘটে।
আবুজা
থাম্ব|আবুজাতে অবস্থিত নাইজেরিয়ার জাতীয় পরিষদ ভবন আবুজা পশ্চিম আফ্রিকার রাষ্ট্র নাইজেরিয়ার রাজধানী শহর। শহরটিকে ১৯৮০-র দশকে পরিকল্পিতভাবে উপকূলীয় ঘনবসতিপূর্ণ শহর লেগোসের বিকল্প রাজধানী শহর হিসেবে নির্মাণ করা হয়। ১৯৯১ সালের ১২ই ডিসেম্বর লেগোসের পরিবর্তে আবুজাকে রাজধানীর মর্যাদা দান করা হয়।
আবুজা নাইজেরিয়ার মধ্যভাগে "কেন্দ্রীয় রাজধানী অঞ্চল" (১৯৭৬ সালে প্রতিষ্ঠিত) নামক একটি এলাকাতে অবস্থিত। এটি লেগোস থেকে প্রায় ৪৮০ কিলোমিটার উত্তর-পূর্বে অবস্থিত। শহরটিকে তৃণভূমিতে আবৃত চুকুকু পাহাড়ি অঞ্চলে নির্মাণ করা হয়। শহরটি সমুদ্র সমতল থেকে ৩৬০ মিটার উচ্চতায় অবস্থিত। এখানে লেগোসের তুলনায় জলবায়ু কম আর্দ্র ও অধিক শীতল। আবুজা শহরটির নির্মাণস্থলটিকে এর কেন্দ্রীয় অবস্থান, যোগাযোগের সহজতা, স্বাস্থ্যকর জলবায়ু, স্বল্প জনঘনত্ব এবং ভবিষ্যতে সম্প্রসারণের জন্য ভূমির পর্যাপ্ততা, ইত্যাদি মানদণ্ড বিবেচনা করে নির্বাচন করা হয়। এটি নাইজেরিয়ার সর্বপ্রথম পরিকল্পিত শহর।
আবুজা শহরটি দুইটি অংশে বিভক্ত। শহরের কেন্দ্রভাগে নগর ভবন, জাতীয় সাংস্কৃতিক কেন্দ্রসমূহ ও অন্যান্য সরকারী কার্যালয় অবস্থিত। এছাড়া এখানে আছে তিন বাহু অঞ্চল, যেখানে রাষ্ট্রপতির প্রাসাদ, জাতীয় সংসদ, সর্বোচ্চ আদালত এবং জাতীয় উদ্ভিদবিদ্যা উদ্যান অবস্থিত। কাছেই জাতীয় চিড়িয়াখানা ও শিশু উদ্যানটিও অবস্থান করছে। নিকটস্থ জাতীয় ক্রীড়াক্ষেত্রে বহুসংখ্যক ক্রীড়ার চর্চা করা হয়; এটি কেন্দ্রীয় এলাকার পশ্চিম প্রান্তসীমায় অবস্থিত। নাইজেরিয়াস্থিত অধিকাংশ বিদেশী দূতাবাসকে লেগোস শহর থেকে আবুজাতে স্থানান্তর করা হয়েছে।  আবুজার অন্য অংশটিতে বাসভবন, কেনাকাটার দোকান ও অন্যান্য সেবাদানকারী প্রতিষ্ঠান আছে। গম্বুজ ও মিনারবিশিষ্ট নাইজেরিয়ার জাতীয় মসজিদ (১৯৮৪ সালে প্রতিষ্ঠিত) ও  সুউচ্চ মোচাকৃতি চূড়াবিশিষ্ট জাতীয় খ্রিস্টান কেন্দ্রটিও উল্লেখযোগ্য। এছাড়া জাবি হ্রদ ও মিলেনিয়াম নগর-উদ্যানটি খুব জনপ্রিয়। মিলেনিয়াম উদ্যানের ভেতর দিয়ে উপা নদীটি বয়ে গেছে।
আবুজাতে একটি আন্তর্জাতিক বিমানবন্দর আছে, যার নাম এননামদি আজিকিওয়ে (Nnamdi Azikiwe) বিমানবন্দর। আবুজা থেকে দেশের অন্যান্য প্রাদেশিক রাজধানী শহরগুলিকে সংযোগকারী মহাসড়ক ব্যবস্থা আছে। আবুজা শহরের ৭৫ কিলোমিটার দক্ষিণ-পশ্চিমে নিজে বা নাইজার নদীর উপরে অবস্থিত শিরোরো বাঁধে উৎপাদিত জলবিদ্যুৎ উচ্চমাত্রার বৈদ্যুতিক তারের মাধ্যমে শহরে সরবরাহ করা হয়।
শুরুতে শহরটি যখন নির্মাণের পরিকল্পনা করা হয়, তখন এর ভবিষ্যৎ প্রারম্ভিক জনসংখ্যা ধরা হয়েছিল মাত্র ২৫ হাজার। বর্তমানে মূল আবুজা নগরীতে প্রায় ৮ লক্ষ (২০০৬) এবং বৃহত্তর আবুজা মহানগরী অঞ্চলে প্রায় ৬০ লক্ষ (২০১৬) লোকের বাস। ২০০০-এর দশকে এটি বিশ্বের সবচেয়ে দ্রুত বর্ধনশীল নগরী ছিল। ২০১৫ সালে এসেও শহরটি প্রায় ৩৫% হারে বৃদ্ধিলাভ করে, যা আফ্রিকার মধ্যে সর্বোচ্চ। বর্তমানে আবুজা নাইজেরিয়ার ২য় বৃহত্তম মহানগর এলাকা।
ভৌগোলিকভাবে আবুজার সবচেয়ে নজরকাড়া বস্তুটি হল শহরের রাষ্ট্রপতির বাসভবনের ঠিক পেছনে উঠে যাওয়া আসো শিলা নামের ৪০০ মিটার উচ্চতাবিশিষ্ট একটি বিশাল একশিলা প্রস্তরস্তম্ভ, যা জলপ্রবাহের কারণে ক্ষয় হয়ে সৃষ্টি হয়েছে। এছাড়া শহরের আরও উত্তরে কাদুনা শহরে দিকে যাওয়ার মহাসড়কের উপরে জুমা শিলা নামের আরেকটি একশিলা প্রস্তরস্তম্ভ আছে, যার উচ্চতা ৭৯২ মিটার। নাইজেরিয়ার জাতীয় মুদ্রাতে এই শেষোক্ত শিলাটির ছবি ছাপানো হয়েছে।
আলেপ্পি জেলা
আলেপ্পি হলো দক্ষিণ ভারতে অবস্থিত কেরল রাজ্যের ১৪ টি জেলার একটি জেলা৷ এটি আয়তনের বিচারে কেরালার ক্ষুদ্রতম জেলা৷ ১৯৫৭ খ্রিস্টাব্দের ১৭ই আগস্ট তারিখে "আলেপ্পি জেলা"টি গঠন করা হয়৷ পরবর্তীকালে ১৯৯০ খ্রিস্টাব্দে স্থানীয় উচ্চারণ অনুসারে জেলাটির সরকারিভাবে নামকরণ করা হয় "আলপ্পুড়" জেলা৷ একইভাবে ২০১২ খ্রিস্টাব্দে জেলাসদর আলেপ্পির নামও বদল করে আলপ্পুড়া রাখা হয়, কিন্তু ঐ ইঙ্গকৃৃত নাম এখনো বেশকিছু ক্ষেত্রে ব্যবহার করা হয়ে থাকে৷ জেলাটি দৃষ্টিনন্দন বদ্ধজলার উপস্থিতির জন্য বিখ্যাত৷
আলেপ্পি কেরালার বিভিন্ন অঞ্চলের সাথে জলপথে সুসংযুক্ত৷ সম্পূর্ণ জেলাটিই পর্যটন ক্ষেত্রে যথেষ্ট উন্নত, এছাড়াও কেরালার অন্যতম প্রসিদ্ধ কুমারকোম পর্যটনস্থলের সাথেও এটি জলপথে যুক্ত৷ আলেপ্পিতে রয়েছে নারিকেলের ছোবড়া থেকোতন্তু তৈরীর কারখানা, এটি মূলত সদর শহর কেন্দ্রিক শিল্প৷
জেলাটি ব্রিটিশ সাম্রাজ্যের আগ্রাসন নীতি ও সামন্ততন্ত্রের বিরোধে পুন্নাপ্রা বয়লার অভ্যুত্থানের আঁতুড়ঘর ছিলো৷
ইতিহাস
অষ্টম শতাব্দীর দ্বিতীয়ার্ধে রাজা কেশবদাসের তৎপরতায় আলেপ্পি শহর এবং সমগ্র জেলা প্রথমবার সাহিত্যের পাতায় উঠে আসে। এর বহু পূর্বেই সঙ্গম রাজবংশের সময়ে বর্তমান কেরালার চাউলের পাত্র কুট্টনাড়ের‌ উল্লেখ পাওয়া যায়। ঐতিহাসিক প্রমাণ অনুসারে খ্রিস্টপূর্বাব্দ সময়কালে এবং মধ্যযুগীয় সময় আলেপ্পি সাথে প্রাচীন গ্রিস এবং প্রাচীন রোমের ব্যবসায়িক সম্পর্ক সুদৃঢ় ছিল।
চের রাজবংশের শুরুর দিককার শাসকদের মূল বাসস্থান ছিল এই কুট্টনাড়, কি কারনে তারা ওই সময় কুট্টুবন নামে পরিচিত ছিল। শিলালেখ, অনুশাসন, স্মৃতিস্তম্ভ, বিভিন্ন মন্দিরগাত্রের লিখন এবং "উন্নুনীলি সন্দেশম" নামক গ্রন্থে এই অঞ্চলের একাধিক পুরাতাত্ত্বিক প্রমাণ পাওয়া গিয়েছে। ওই রাজবংশকালীন সর্বাধিক জনপ্রিয় সাহিত্যিক কর্মকাণ্ড ছিল‌ আশ্চর্য চূড়ামণি, এটি ছিল ছেঙ্গন্নুর বৈয়াকরণ শ্রী শক্তি ভদ্রের রচিত একটি সংস্কৃত নাটক। শ্রীমৎ ভাগবত গীতার প্রথম খণ্ডের ভাষ্য হিসেবে "বেদান্ত রত্নমালা"র রচয়িতা পণ্ডিত কবি শ্রী পূরাড়ম তিরুনাল দেবনারায়ণ অসময়ের সমসাময়িক চেম্পকাসেরি (চম্পাকেশরী) সাম্রাজ্য খ্যাতির ঊর্ধ্ব শিখরে ছিল। জনশ্রুতি রয়েছে যে, অম্বলপ্পিতে অবস্থিত অম্বলপ্পি শ্রীকৃষ্ণ মন্দির নির্মাণ এবং মন্দিরের গর্ভগৃহে শ্রীকৃষ্ণ মূর্তি স্থাপন এই সাম্রাজ্যের সময়েই হয়েছিল। মনে করা হয় মেলপাতুর নারায়ণ ভট্টদ্রী, নীলকণ্ঠ দীক্ষিতর এবং কুমারণ নাম্বুদ্রির মতো পণ্ডিত বর্গ ঐ সময়ে রাজার রাজসভা আলোকিত করে বিরাজ করতেন৷
সপ্তদশ শতাব্দীতে আলেপ্পি জেলার ওপর পর্তুগীজদের প্রভাব কমতে থাকে এবং ওলন্দাজরা আস্তে আস্তে প্রশাসনিকভাবে শক্তিশালী হওয়া শুরু করে। জনশ্রুতি অনুযায়ী যিশুখ্রিস্টের ১২ জন অনুগামীর একজনের বংশধর সেন্ট থমাস দ্য অ্যাপস্লের নির্মিত সাতটি প্রধান গির্জার মধ্যে একটি হল কোকমঙ্গলমে অবস্থিত গির্জাটি। চিত্রশালা অনুসারে দক্ষিণ ভারতে নির্মিত একাধিক গির্জার মধ্যেএর পরবর্তী আলেপ্পি জেলায় অবস্থিত গির্জাটি আলেপ্পি শহরে অবস্থিত, যা মোটামুটি ভাবে ১৮১৬ খ্রিস্টাব্দে থমাস নরটন নির্মাণ করেছিল। এটি পূর্বতন ত্রিবাঙ্কুর রাজ্যে নির্মিত প্রথম অ্যাংলো গির্জা।
আধুনিক ত্রিবাঙ্কুর এর নির্মাতা মহারাজা মার্তণ্ড বর্মা ওই সময় আধিপত্য বিস্তারের রাজনীতিতে অংশগ্রহণ করেন। উক্ত জেলার গুরুত্বপূর্ণ ক্ষেত্রে আভ্যন্তরীণ উন্নতির জন্য মহারাজা মার্তণ্ড বর্মা একাধিক পদক্ষেপও নেন। কেরালা রাজ্য পুরাতাত্ত্বিক বিভাগের অধীনে রক্ষিত কায়মকুলামে অবস্থিত কৃষ্ণপুরম রাজপ্রাসাদটি এই সময়ে নির্মাণ করা হয়েছিল। এই সময়ে প্রখ্যাত পণ্ডিত ও কবি শ্রী কুঞ্জন নাম্বিয়ার রাজার রাজসভায় অলংকৃত করতেন। তিনি আধুনিক আলেপ্পি নির্মাতা বলে পরিচিত এবং তারই তৎপরতায় ত্রিবাঙ্কুর রাজ্যে অবস্থিত আলেপ্পোতে একটি বন্দর পত্তন করা হয়েছিল।
মহারাজা বলরাম বর্মার সময়কালে, বেলু তাম্পি দলবা আলেপ্পি শহর এবং বন্দরের সার্বিক উন্নয়নের কাজে নিজেকে নিয়োজিত করেন। তিনি পতিরামনল দ্বীপ অঞ্চলটিতে বহুল পরিমাণে নারিকেলের চাষ এবং রাজ্যের অন্যান্য স্থানে ধান চাষের ব্যাপক প্রচলন শুরু করেন। আলেপ্পি শহরের জন্য বেলু তাম্পি দলবা মহাশয় অবদান অনস্বীকার্য। উনবিংশ শতকের শুরু থেকেই জেলাটি আর্থসামাজিক ক্ষেত্রে উন্নতি লাভ করে।
১৮৫৯ খ্রিস্টাব্দে আলেপ্পি শহরে নারকেলের দড়ি দিয়ে নির্মিত মাদুর এবং পট তৈরীর কারখানা স্থাপিত হয়। ১৮৯৪ খ্রিস্টাব্দে সার্বিক নগর উন্নয়ন সমিতিও গঠন করা হয়।
দেশের স্বাধীনতা যুদ্ধে এই জেলাটির যথেষ্ট অগ্রগামী অবদান রয়েছে। ১৯২৫ খ্রিস্টাব্দে সাংবাদিক টি কে মাধবন‌ মহাশয় এর তৎপরতায় আলেপ্পিতে জাতিবিদ্বেষ বিরোধী একটি জনসভা করা হয়।‌ তারা সড়কপথে প্রতিটি মন্দিরে মন্দিরে তাদের আদর্শ প্রচার করা শুরু করেন এবং ফলস্বরূপ তথাকথিত জাতিভেদ প্রথার অন্যতম আগার অম্বলপ্পি শ্রীকৃষ্ণ স্বামী মন্দির কর্তৃপক্ষ ওই মন্দিরটি সমস্ত জাতির হিন্দু ধর্মাবলম্বী জনসাধারণের জন্য উন্মুক্ত করে দেন। এই জেলা ১৯৩২ খ্রিস্টাব্দে সাংবিধানিক দমন-পীড়ন নীতির বিরুদ্ধে জনসাধারণের "নিবর্তন" আন্দোলনের স্মরিক ছিল। কেরালার প্রথম রাজনৈতিক ধর্মঘট আলেপ্পি জেলায় ১৯৩৮ খ্রিস্টাব্দে সংঘটিত হয়।
ভূগোল
জেলাটির উত্তর দিকে রয়েছে এর্নাকুলাম জেলা, উত্তর-পূর্ব দিকে রয়েছে কোট্টায়ম জেলা, দক্ষিণ-পূর্ব দিকে রয়েছে পত্তনমতিট্টা জেলা, দক্ষিণ দিকে রয়েছে কোল্লাম জেলা এবং পশ্চিম দিকে রয়েছে আরব সাগর।
প্রশাসন
আলেপ্পি জেলার প্রশাসনিক সদর দপ্তর আলেপ্পি শহরে অবস্থিত। জিলাটির দুটি মহকুমায় বিভক্ত, এগুলি হল -আলেপ্পি এবং চেঙ্গন্নুর।
পুরসভা
আলেপ্পি জেলায় অবস্থিত পুরসভাগুলির তালিকা নিম্নরূপ: • আলেপ্পি
• চেঙ্গন্নুর
• হরিপাড়
• কায়মকুলম
• মাবেলিকরা
তালুক
আলেপ্পি মহকুমাতে‌ অবস্থিত তিনটি তালুক হল যথাক্রমে: চেঙ্গন্নুর মহকুমাতে‌ অবস্থিত তিনটি তালুক হল যথাক্রমে:
জনতত্ত্ব
২০১১ খ্রিস্টাব্দে ভারতের জনগণনা অনুসারে আলেপ্পি জেলার মোট জনসংখ্যা ছিলো ২১,২৭,৭৮৯ জন, যা নামিবিয়া রাষ্ট্রের বা আমেরিকা যুক্তরাষ্ট্রের নিউ মেক্সিকো রাজ্যের জনসংখ্যার সমতুল্য৷ ২০১১ খ্রিস্টাব্দে ভারতের মোট ৬৪০ টি জেলার মধ্যে জনসংখ্যা বিচারে এই জেলাটি ২১৬তম স্থানাধিকার করেছে৷ জেলাটির জনঘনত্ব, যা কেরালার অন্যান্য জেলার চেয়ে সর্বাধিক৷ ২০০১ থেকে ২০১১ খ্রিস্টাব্দ অবধি আলেপ্পি জেলার জনসংখ্যা বৃদ্ধির হার ০.৬১ শতাংশ৷ জেলাটিতে প্রতিহাজার পুরুষে ১,১০০ জন নারী বাস করেন৷ জেলাটির সর্বমোট সাক্ষরতার হার ৯৫.৭২ শতাংশ যেখানে পুরুষ সাক্ষরতার হার ৯৭.৩৬ শতাংশ এবং নারী সাক্ষরতার হার ৯৪.২৪ শতাংশ। জনসংখ্যার বিচারে জেলাটি ২৯.৪৬ শতাংশ নগরায়িত।
ধর্ম
২০০১ জনগণনা অনুসারে আলেপ্পি জেলাতে ৬৯.০৮ শতাংশ হিন্দু, ২০.৯৪ শতাংশ খ্রিস্টান এবং ৯.৮৬ শতাংশ মুসলিম বাস করতেন৷
বনাঞ্চল
কিছু দিন আগে পর্যন্ত আলেপ্পি কেরালার একমাত্র জেলা ছিলো যেখানে কোনো রক্ষিত বনাঞ্চল ছিলো না৷ কিন্তু ২০১৩ খ্রিস্টাব্দে বনাঞ্চল ও বন্যপ্রাণী সংরক্ষণ দপ্তর এই জেলার বীয়পুরমের নিকট বনভূমিকে সংরক্ষিত বনাঞ্চলের অন্তর্ভুক্ত করেন৷
রাজ্য সড়ক
আলেপ্পি জেলাতে আটটি রাজ্য সড়ক রয়েছে যার মধ্যে তিনটি রাজ্য সড়ক আলেপ্পি শহর থেকে উৎপন্ন। ১১ নং রাজ্য সড়কটি আলেপ্পির কালারকট থেকে শুরু হয়ে পেরুন্না, চেঙ্গনসেরি অবধি বিস্তৃত। এই ২৪ কিলোমিটার দীর্ঘ সড়কটি আলেপ্পি চেঙ্গনসেরি সড়ক নামে অধিক পরিচিত। এটি একটি অত্যন্ত গুরুত্বপূর্ণ সড়ক যা আলেপ্পি শহরের সাথে কোট্টায়ম জেলার সংযোগ স্থাপন করেছে।
যানবাহন নিবন্ধন
আঞ্চলিক পরিবহন কর্তৃপক্ষ সমর্থিত আলেপ্পি জেলার যানবাহন নিবন্ধনগুলি হলো:
কেরালার আলেপ্পি জেলার পুরাতন যান নিবন্ধনগুলি ছিলো:-
জলপথ
একাধিক বদ্ধজলা, খাল ও নদী-নালা থাকার কারণে জেলাটি জল পরিবহনে উন্নত৷ জাতীয় জলপথ ৩ আলেপ্পি শহরে ওপর দিয়ে পরিকল্পিত৷ কেরালা রাজ্য সড়ক পরিবহন কর্পোরেশন দপ্তরের বাসস্ট্যাণ্ডের বিপরীতেই রয়েছে রাজ্য জলপরিবহন দপ্তর (স্টেট ওয়াটার ট্রান্সপোর্ট ডিপার্টমেণ্ট)৷ জলপথে আলেপ্পি থেকে কোট্টায়ম, কোল্লাম এবং চেঙ্গনসেরির সাথে নিত্য পরিবহন ব্যবস্থা রয়েছে৷
রেলপথ
আলেপ্পি জেলায় দুটি রেললাইন রয়েছে৷ এর্নাকুলাম–কায়মকুলাম উপকুলীয় রেলপথ প্রাথমিকভাবে আলেপ্পি রেলওয়ে স্টেশন, চের্তলা রেলওয়ে স্টেশন এবং কায়মকুলাম জংশন রেলওয়ে স্টেশনকে যুক্ত করেছে৷ আবার এর্নাকুলাম-কোট্টায়ম-কায়মকুলাম রেলপথটি জেলার পূর্বদিকে অবস্থিত চেঙ্গন্নুর রেলওয়ে স্টেশন এবং মাবেলিকরা রেলওয়ে স্টেশনকে সংযুক্ত করেছে৷
আকাশপথ
আলেপ্পি শহর থেকে নিকটবর্তী বিমানবন্দরটি হলো শহর থেকে দূরত্বে অবস্থিত কোচিন আন্তর্জাতিক বিমানবন্দর৷ অপর আন্তর্জাতিক বিমানবন্দর হলো তিরুবনন্তপুরম আন্তর্জাতিক বিমানবন্দর, যা আলেপ্পি থেকে  দক্ষিণে অবস্থিত৷ এছাড়া  দূরে রয়েছে কালিকট আন্তর্জাতিক বিমানবন্দর এবং  দূরে রয়েছে কোয়েম্বাটুর আন্তর্জাতিক বিমানবন্দর৷ আলেপ্পি শহরে অবস্থিত হ্যালিপ্যাডটি শুধু সরকারি কাজেই ব্যবহৃত হয়৷
রাজনীতি
আলেপ্পি জেলায় রয়েছে দুটি লোকসভা কেন্দ্র, যথা: আলেপ্পি এবং মাবেলীকরা লোকসভা কেন্দ্র
জানদাল্লাহ (পাকিস্তান)
জানদাল্লাহ (جندالله, লিট. "সোলজার্স অফ গড") তেহরিক-ই-তালিবান পাকিস্তানের (টিটিপি) সাথে যুক্ত একটি জঙ্গি গোষ্ঠী। ২০১৩ সালের ১ নভেম্বর তাঁর মৃত্যু পর্যন্ত এই দলটির টিটিপি- র আমির জঙ্গি হাকিমুল্লাহ মেহসুদ নেতৃত্ব দিয়েছিলেন। আহমেদ মারওয়াত গ্রুপটির মুখপাত্র। ১৭ নভেম্বর ২০১৪-এ, একটি গ্রুপের মুখপাত্র রয়টার্সকে বলেছেন যে তারা এই গ্রুপের তিন সদস্যের একটি প্রতিনিধি দলের সাথে বৈঠকের পর ইসলামিক স্টেট ইরাক এবং লেভান্টের প্রতি আনুগত্যের প্রতিশ্রুতি দিয়েছে।  জানুয়ারি ২০১৭ সালে, পাকিস্তান সরকার সন্ত্রাসী হামলার দায় স্বীকারকারী জানদাল্লাহ এবং অন্যান্য বিভক্ত গোষ্ঠীগুলোর উপর ইন্টেরিয়ালিয়া নিষিদ্ধ করেছে।
দাবি ও হামলা
এই গোষ্ঠীটি বিস্তীর্ণ জঙ্গি হামলার সাথে জড়িত ছিল, সবচেয়ে বিখ্যাতভাবে ২০০৩ সালের ১০ই জুন তৎকালীন করাচী কর্পস কমান্ডার আহসান সালেম হায়াতের কাফেলার উপর হত্যার চেষ্টা করা হয়েছিল।
ফেব্রুয়ারি ২০১২ কোহিস্তান গণহত্যা
২০১২ সালের ফেব্রুয়ারিতে, পাঞ্জাবের রাওয়ালপিন্ডি থেকে গিলগিত, পাকিস্তানের গিলগিত বালতিস্তানে যাওয়ার পথে ১৮ জন শিয়া মুসলমানকে কোহিস্তানে থামানো হয়েছিল এবং সামরিক পোশাক পরিহিত ব্যক্তিদের ধর্মীয় অনুষঙ্গের ভিত্তিতে গণহত্যা করা হয়েছিল। এই ঘটনার পরে আহমদ মারওয়াত নিষিদ্ধ সন্ত্রাসী গোষ্ঠীর কমান্ডার বলে দাবি করে, জানদুল্লাহ গণমাধ্যমের সাথে যোগাযোগ করে এই কাজের দায় স্বীকার করেছেন। গুলি চালানোর পরে বন্দুকধারীরা বিমান হামলা চালিয়ে পাশের পার্বত্য অঞ্চলের দিকে চলে যায়।
জুন ২০১৩ গিলগিট-বালতিস্তানে পর্যটকদের হত্যা
জানদুল্লাহ গিলগিট-বালতিস্তানে পর্যটকদের হত্যা এবং তাদের পাকিস্তানি গাইডের দায় স্বীকার করেছেন। পর্যটকরা পর্বতারোহী ছিলেন, যারা নাঙ্গা পার্বত আরোহণের আশা করেছিলেন। নিহতদের মধ্যে পাঁচজন ইউক্রেনিয়ান, তিনজন চীনা এবং তাদের গাইড অন্তর্ভুক্ত ছিলেন।
সেপ্টেম্বর ২০১৩ গির্জা বোমা হামলা
২২ সেপ্টেম্বর ২০১৩-তে, পাকিস্তানের পেশোয়ারের অল সান্ট চার্চে একটি দ্বিগুণ আত্মঘাতী বোমা হামলা হয়েছিল যার মধ্যে ১২৭ জন মারা গিয়েছিল এবং আড়াই শতাধিক আহত হয়েছিল। এটি ছিল পাকিস্তানের ইতিহাসে খ্রিস্টান সংখ্যালঘুদের উপর সবচেয়ে মারাত্মক আক্রমণ।
কোয়েটা ২০১৪ আক্রমণ
২৩শে অক্টোবর ২০১৪-তে একটি আত্মঘাতী বোমা হামলাকারী জমিয়তে উলামায়ে ইসলাম (এফ) (জেআইআই-এফ) এর মাওলানা ফজলুর রহমানকে লক্ষ্য করে হামলাকারী আহত হয়েছিল। যিনি আহত ছিলেন তিনিসহ ঘটনাস্থলেই তিনজন মারা গেছেন এবং কয়েকজন আহত হয়েছেন।
শিকারপুর শিয়া মুসলিম গণহত্যা (৩০ জানুয়ারি ২০১৫)
উক্ত মুসলিম জঙ্গি সংগঠন শিয়া মুসলমানদের উপর শুক্রবার নামাজ পড়ার সময় একটি শক্তিশালী আত্মঘাতী হামলা চালিয়েছিল। কমপক্ষে ৪৯ জনকে মসজিদ হামলাস্থলে গণহত্যা করা হয়েছিল। যদিও রয়টার্স বলেছেন, তাত্ক্ষণিকভাবে চলাচলে কোনও অ্যাম্বুলেন্স না থাকায় অনেকে মারা গিয়েছিলেন। তেহরানের প্রেসটিভিতে মৃতের সংখ্যা ৬০ জন হওয়ার কথা জানিয়েছে। ঘটনার পাশাপাশি মানবাধিকার গোষ্ঠীগুলো জানদুল্লাহর মতো সুন্নিপন্থী সন্ত্রাসীদের ধর্মীয় নিপীড়নমূলক আচরণের জন্য উদ্বিগ্ন। যদিও পাকিস্তানি কর্তৃপক্ষ এ বিষয়ে সচেতন নয়। তারা শিয়া মুসলিমদের উপর এই রক্তপাতকে দেশের বিরুদ্ধে ষড়যন্ত্র বলে উল্লেখ করেছে। পুলিশ জানায়, ৩০শে জানুয়ারি শিকারপুর ইমামবাগাহ হামলার তদন্তের সুবিধার্থে সন্দেহ করা দু'জনকে শুক্রবার একটি অভিযানে গ্রেপ্তার করা হয়েছিল। এসএসপি শিকারারপুর সাকিব ইসমাইল মেমন গণমাধ্যমকে জানিয়েছেন, জিজ্ঞাসাবাদের সময় ইতিমধ্যে গ্রেপ্তারকৃত সন্দেহভাজনদের শনাক্ত করার পরে, তাদের গ্রেপ্তার করা হয়েছিল। এসএসপি মেমন বলেছেন, "সুলতানকোটের নিকটবর্তী আব্দুল খালিক কাম্ব্রাণী গ্রামে শিকারপুর পুলিশ একটি অভিযান চালিয়ে ইমামবাগাহ কারবালা মওলা হামলায় আত্মঘাতী বোমা হামলায় সহায়তার ভূমিকা পালনকারী দুজনকে গ্রেপ্তার করতে সক্ষম হয়েছে।" তিনি বলেন, বিস্ফোরক পদার্থ এবং ডিটোনেটর এবং বোমা তৈরির জন্য ব্যবহৃত অন্যান্য উপকরণ পূর্ণ ড্রামও উদ্ধার করা হয়েছে। গত মাসের শেষ দিকে শুক্রবার জুমার নামাজের সময় ইমামবাড়গাহে একটি মারাত্মক আত্মঘাতী বিস্ফোরণ ঘটলে কমপক্ষে ৬৪ জন নিহত ও আরও অনেকে আহত হয়েছেন। নিষিদ্ধ ঘোষিত জানদুল্লাহ জঙ্গিগোষ্ঠী এই হামলার দায় স্বীকার করেছিল। আত্মঘাতী হামলাকারীর বিশদ বিবরণ করে এসএসপি মেমন জানান, কোয়েটার বাসিন্দা মোহাম্মদ ইলিয়াসকে শিকারপুরে নিয়ে এসেছিলেন মোহাম্মদ রহিম, তাকে গণমাধ্যমের সামনে উপস্থাপিত দুই আসামিকে হাতে তুলে দিয়েছিল। আত্মঘাতী বোমা হামলাকারীর বয়স ১৮ থেকে ২০ বছরের মধ্যে অনুমান করা হয়েছিল এবং ইমামবার্গায় হামলা চালানোর আগে ইলিয়াস গোলাম রসুল এবং খলিলের সাথে এক সপ্তাহ অবস্থান করেছিলেন।
করাচি বাস আক্রমণ
এই গ্রুপের মুখপাত্র আহমদ মারওয়াত বলেছেন, পাকিস্তানের একটি বাসে বুধবার ১৩ মে ২০১৫ বুধবার জঙ্গি গোষ্ঠী জানদুল্লাহ হামলার দায় স্বীকার করেছে। সামরিক ইউনিফর্ম পরিহিত মোটরসাইকেলে বন্দুকধারীরা বুধবার দক্ষিণ পাকিস্তানের করাচি শহরে একটি ধর্মীয় সংখ্যালঘু (আগা খান শিয়া ইসমাইলি-মুসলিম) সদস্যদের একটি বাসে হামলা চালিয়ে ৪৭ জন নিহত এবং কমপক্ষে ২০ জন আহত হয়েছে।
সাহিত্যে
ইংরেজি ভাষায় জানদাল্লাহর উপর অপ্রতুল সাহিত্য পাওয়া যায়। দ্য স্ক্রিপ্ট রাইটার পাকিস্তান / ইরান অঞ্চলের লেখকের জানদাল্লাহ সম্পর্কে রচিত প্রথম ইংরেজি ভাষার উপন্যাস।
মোচা কফি বীজ
থাম্ব| মোচা কফি গাছ মোচা কফি বীজ মূলত ইয়েমেনের বিভিন্ন ধরনের কফি বীজ । এটি ইয়েমেনের স্থানীয় কফি, যেটা আরবি কফি জাতীয় উদ্ভিদের প্রজাতি থেকে সংগ্রহ করা হয়। এটি দেখতে খুব ছোট, শক্ত, অনিয়মিত আকারের সাথে গোলাকার এবং জলপাই সবুজ থেকে ফ্যাকাশে হলুদ রঙের।
"মোচা" নামটি এসেছে মোচা ( আল-মুখা ) বন্দর থেকে, ২০ শতকের আগে বেশিরভাগ ইয়েমেনি এ শহরের মাধ্যমে কফি রপ্তানি করা হত। এডেন এবং হোদেইদা শহর হয়ে বেশিরভাগ কফি রপ্তানি করা হয়। ইয়েমেনি কফির কেন্দ্রীয় বাজার বায়ত আল-ফকিহ, যা  মোচা শহর থেকে প্রায় ১৪০ কিমি উত্তরে অবস্থিত।  এর পূর্বে পাহাড়ি জেলা জাবাল হারাজ, আল-উদায়ন (কখনও কখনও উডেন লেখা হয়) এবং তায়েজে  কফি জন্মে।
হাঙ্গামা হে কিউ বারপা
"হাঙ্গামা হে কিউ বারপা একটি জনপ্রিয় গজল, যেটি সর্বাধিক উল্লেখযোগ্যভাবে গুলাম আলী কর্তৃক গাওয়া হয়েছে। আকবর এলাহাবাদীর রচনায় রাগ দরবারি কানদা এটির সুরারোপ করেছেন। গজলটি প্রথমবারের মতো একটি পাকিস্তানি আপন কা খাদিম চলচ্চিত্রে ব্যবহৃত হয়েছিল, যেটি  পরিচালনা করেছিলেন উজির আলী। চলচ্চিত্রটির সঙ্গীত পরিচালনা করেছেন খলিল আহমেদ এবং গানটি গেয়েছিলেন মেহেদী হাসান, তবে চলচ্চিত্রের গানটির বাকি অংশের গীতিকার ছিলেন তসলিম ফজল। পরে গোলাম আলী একই সুর-সঙ্গীত রচনায় গানটি একাধিকবার পরিবেশন করায় এটি জনপ্রিয়তা লাভ করেছিল।
পটভূমি
আকবর এলাহাবাদীর গানটি স্পষ্টতই মদ্যপানের আনন্দ সম্পর্কিত, এবং দাবি করা হয় যে এতে বংশোদ্ভূত ভারতে ব্রিটিশ রাজের সামাজিক প্রেক্ষাপট রয়েছে, এমন এক সময়ে যখন ব্রিটিশদের সাথে যোগাযোগের জন্য মুসলিম লীগ স্বাধীন পদ্ধতির প্রয়োগ শুরু করেছিল কংগ্রেসের ইচ্ছার বিরুদ্ধে। সে সময়ে, আকবর এলাহাবাদী সহ কিছু মুসলিম হিন্দু-মুসলিম ঐক্যের হিন্দু-মুসলিম ঐক্য আশা করেছিলেন। এর ফলে অন্যরা তাকে হিন্দুদের দ্বারা মদ খাওয়ার পরামর্শ দেয় (যদিও মুসলিমদের মদ্যপান নিষিদ্ধ)। তার গজলটি মূলত সেই অন্তর্দৃষ্টির প্রতিক্রিয়া।
ইউটিভি এ্যাকশন
ইউটিভি এ্যাকশন (পূর্বে হিসাবে পরিচিত "ইউটিভি বিন্দাস মুভিজ"), একটি ভারতীয় ছায়াছবির চ্যানেল যাতে হলিউড এ্যাকশনধর্মী সিনেমা হিন্দি ভাষায় রুপান্তরিত করে প্রচার করা হয়। এছাড়াও ভারতীয় অন্যান্য ভাষার জনপ্রিয় ছায়াছবি গুলোও মাঝে মধ্যে হিন্দি ভাষায় ডাব করে প্রচার করা হয়। বিশেষ করে দক্ষিণ ভারতীয় (তামিল) এ্যাকশনধর্মী ছবি। চ্যানেলটি ভারতের মুম্বাইয়ের মহারাষ্ট্র ভিত্তিক বিন্দস ব্র্যান্ড গ্রুপ এর একটি অবদান।
সাবিত্রী চট্টোপাধ্যায়
সাবিত্রী চট্টোপাধ্যায় (জন্ম: ২১শে ফেব্রুয়ারি, ১৯৩৭ কুমিল্লা, বাংলা প্রদেশ, ব্রিটিশ ভারত) একজন বিখ্যাত ভারতীয় বাঙালি অভিনেত্রী। ২০১৪ খ্রিষ্টাব্দে ভারত সরকার তাকে পদ্মশ্রী উপাধিতে ভূষিত করেন।
প্রাথমিক জীবন
সাবিত্রী চট্টোপাধ্যায় এর জন্ম কুমিল্লার কামালপুরে । কিন্তু ঢাকার কমলাপুরে কেটেছে তার শৈশব।বাবা ছিলেন রেলের স্টেশনমাস্টার। তবে তার বাবা শশধর চট্টোপাধ্যায় -এর কর্মস্থল ছিল ফুলবাড়িয়ায়, যেখানে ছিল ঢাকার পুরনো রেল স্টেশন।সাবিত্রী চট্টোপাধ্যায় ১০ বোন এবং ভাই ছিল না।১৯৪৭ সালে দেশভাগের পর ভারতে চলে গিয়েছিলেন কিশোরী বয়সে। দুই বোনকে তাদের বাবা কলকাতায় পাঠিয়ে দেন। উঠেছিলেন দিদির বাড়ি কলকাতার টালিগঞ্জে। বাবা শশধর চট্টোপাধ্যায় পর্যাপ্ত টাকা পাঠাতে পারতেন না। তাই খুব কষ্টে কাটছিল ১০ বছর বয়সী ছোট্ট মেয়েটার জীবন। স্কুলে ভর্তি হয়েছিলেন ক্লাস থ্রিতে। আধপেটা খেয়েই কাটিয়ে দিতে হতো দিন। কখনো কখনো ভালো খাওয়ার লোভে আত্মীয়দের বাড়ি চলে যেতেন রাতে। কিন্তু কিছুদিনের মধ্যেই আত্মীয়রা ফন্দিটা টের পেল। তখন সেখান থেকেও আধপেটা খেয়ে ফিরতে হতো।
ব্যক্তি জীবন
অবিবাহিত। অবসরে সঙ্গী বই। উপন্যাসেই বেশি আনন্দ পান।
অভিনয় জীবন
অর্থাভাব আর ছোটবেলা থেকে সিনেমার প্রতি আকর্ষণ তাকে টেনে নিয়ে যায় সিনেমা জগতে।উত্তম কুমার থেকে শুরু করে বহু বড় বড় তারকার সঙ্গে অভিনয় করেছেন সাবিত্রী চট্টোপাধ্যায়।অভিনয়ের শুরু নাটক দিয়ে। ভানু বন্দ্যোপাধ্যায় লতায়-পাতায়  তাদের আত্মীয় হতেন। তিনিই  অভিনয়ে সুযোগ দেন। নাটকের দলের নাম উত্তর সারথী। নতুন ইহুদি নামের একটা নাটক। নাটক করতে করতেই চলচ্চিত্রে অভিনয়ের ডাক এল। পাশের বাড়ি ছবির জন্য যখন তার সঙ্গে আলোচনা হচ্ছিল, তখন তার ‘বাঙাল’ উচ্চারণের কারণে তাকে বাদ দেওয়া হয়। কিন্তু আর কোনো অভিনেত্রীকে না পেয়ে আবার ফিরে আসতে হয় সাবিত্রীর কাছে। ২০০ টাকা মাস মাইনের শিল্পী তখন তিনি। কিন্তু পাশের বাড়ির শুটিংও বন্ধ ছিল কিছুকাল। সে সময় জীবনটা কেটেছে খুব কষ্টে। ছবিটি মুক্তি পাওয়ার পর সাবিত্রীর অভিনয় দেখে মুগ্ধ হন অনেকেই। ফলে আর থেমে থাকতে হয়নি।গলি থেকে রাজপথ, অবাক পৃথিবী, অনুপমা, দুই ভাই, ধন্যি মেয়ে, মাল্যদান, নিশিপদ্ম ছবিগুলো। কিংবা হালের হ্যামলক সোসাইটির ঝুলন গুপ্ত। এখনো অভিনয় করে চলেছেন সাবিত্রী। টিভি সিরিয়ালে করছেন, চলচ্চিত্রেও করছেন। ৭৫ বছর বয়সেও অভিনয়ের নেশা কাটেনি তার।
উত্তম -সাবিত্রী জুটি
উত্তম সুচিত্রা এবং উত্তম সুপ্রিয়াকে নিয়ে তোলপাড় তখন প্রায় ফুরিয়ে এসেছে। একদম শেষ দিকে উত্তম কুমারের সাথে সাবিত্রী চট্টোপাধ্যায়ের জুটি খুবই জনপ্রিয় হয়। উত্তম কুমার বিভিন্ন সাক্ষাৎকারে সাবিত্রীর বেশ ‍সুনাম গেয়েছেন। তার অভিনয়গুণে মুগ্ধ ছিলেন মহানায়ক। হাত বাড়ালেই বন্ধু, দুই ভাই, নিশিপদ্ম, মোমের  আলো ইত্যাদি সিনেমায় তাদের রসায়ন প্রশংসিত হয়েছে। ধন্যি মেয়ে বা মৌচাকের মত হাস্যরসাত্মক ছবিতে সাবিত্রীর সাথে জুটি বেঁধে উত্তম কুমারের হাস্যরসাত্মক চরিত্র ইতিহাসের পাতায় লেখা হয়ে গেছে। তার সাথে অবশ্য উত্তম কুমারের কোনো অন্তরঙ্গতার খবর আসেনি।
আরও দেখুন
সবিতা চ্যাটার্জী
পেন বাংলাদেশ
পেন বাংলাদেশ হচ্ছে পেন ইন্টারন্যাশনালের ১৪৮টি কেন্দ্রসমূহের মধ্যে অন্যতম। এটি বাংলাদেশের কবি, সাহিত্যিক, প্রকাশক, সম্পাদক, অনুবাদক, সাংবাদিক ও শিক্ষাবিদদের একটি দ্বিভাষিক সংগঠন, যা বাংলাদেশে সাহিত্যের প্রচার-প্রসার ও মতপ্রকাশের স্বাধীনতা রক্ষার্থে কাজ করে। ২০১৮-২০২০ মেয়াদের জন্য, পেন বাংলাদেশের সভাপতি হন সৈয়দ মঞ্জুরুল ইসলাম, রবীন্দ্র বিশ্ববিদ্যালয়ের উপাচার্য বিশ্বজিত ঘোষ, লেখক আহমেদ রেজা ও মালেকা ফেরদৌসীকে সহ-সভাপতি নির্বাচিত করা হয়, এবং ফেরদৌসী মাহমুদ ও লাভলী বাশারকে কমিটির যুগ্ম মহাসচিব নির্বাচিত করা হয়।
ইতিহাস
বাংলাদেশ পেন মূলত ১৯৪৮ সালে ভারত বিভাগের পর পাকিস্তান পেন নামে প্রতিষ্ঠিত হয়েছিল, যার সভাপতি হিসেবে মুহম্মদ শহীদুল্লাহকে এবং মহাসচিব হিসেবে সৈয়দ আলী আহসানকে নিয়োজিত করা হয়। ১৯৭১ সালে বাংলাদেশের স্বাধীনতা লাভের পর পাকিস্তান পেন থেকে বাংলাদেশ পেন নামে নামকরণ করা হয়।
বিধবা
বিধবা হলো সেই সকল মহিলা যাদের স্বামী মারা গেছেন। এই ধরনের পরিস্থিতিকে সাধারণত বলা হয় বিধবাদশা। কিন্তু একজন মহিলার স্বামীকে যদি তিনি ডিভোর্স দেন তাহলে সেই অবস্থাকে বিধবা বলা যাবেনা, তবে অনেক নারীই তাদের প্রাক্তন স্বামী মারা গেলে নিজেদের বিধবা ঘোষণা করে। বিধবাদশা শব্দটি একটি লিঙ্গ নির্ধারক, কিছু কিছু ডিকশনারির মতে, কিন্তু বিধবাত্তোরদশা বলেও শব্দ ডিকশনারিতে পাওয়া যায়।   শব্দটির বিশেষণ হয় না তবে বাংলায় এর ক্রিয়াপদ হলো বিধবা করা।
বাংলাদেশ রিকন্ডিশন্ড ভেহিক্যালস ইম্পোর্টার্স অ্যান্ড ডিলার্স অ্যাসোসিয়েশন
বাংলাদেশ রিকন্ডিশন্ড ভেহিক্যালস ইম্পোর্টার্স অ্যান্ড ডিলার্স অ্যাসোসিয়েশন (বারবিডা) বাংলাদেশের রিকন্ডিশন গাড়ী আমদানি এবং পরিবেশকদের জাতীয় সংগঠন। এ সংগঠনটির সংক্ষেপে বারবিডা নামে পরিচিত। এর প্রধান কার্যালয় ঢাকা য় অবস্থিত। বর্তমানে এ সংগঠনের সভাপতি হাবিব উল্লাহ ডন।
ইতিহাস
রিকন্ডিশন গাড়ী আমদানি এবং পরিবেশকদের জাতীয় সংগঠন বাংলাদেশ রিকন্ডিশন্ড ভেহিক্যালস ইম্পোর্টার্স অ্যান্ড ডিলার্স অ্যাসোসিয়েশনের (বারবিডা)। এ সংগঠনটি ব্যবসায়ীদের সবচেয়ে বড় সংগঠন দ্য ফেডারেশন অব বাংলাদেশ চেম্বার অব কমার্স অ্যান্ড ইন্ডাস্ট্রি এর সদস্য।
লুকাস ক্লোস্টারমান
২০১৩ সালে, ক্লোস্টারমান জার্মানি অনূর্ধ্ব-১৭ দলের হয়ে জার্মানির বয়সভিত্তিক পর্যায়ে অভিষেক করেছিলেন। প্রায় ৭ বছর যাবত জার্মানির বয়সভিত্তিক দলের হয়ে খেলার পর, তিনি ২০১৯ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১২ ম্যাচে অংশগ্রহণ করেছেন। তিনি জার্মানির হয়ে ২০১৬ গ্রীষ্মকালীন অলিম্পিকে অংশগ্রহণ করেছেন।
প্রারম্ভিক জীবন
লুকাস মানুয়েল ক্লোস্টারমান ১৯৯৬ সালের ৩রা জুন তারিখে জার্মানির হার্ডেকেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
হাকিমপুর থানা
হাকিমপুর থানা বাংলাদেশের দিনাজপুর জেলার অন্তর্গত হাকিমপুর উপজেলার একটি থানা।
প্রশাসনিক এলাকাসমূহ
হাকিমপুর উপজেলার ১টি পৌরসভা ও ৩টি ইউনিয়নের প্রশাসনিক কার্যক্রম হাকিমপুর থানার অধীন।
হ্যাল বিমানবন্দর
ইতিহাস
বিমানবন্দরটি ১৯৪০ সালে হিন্দুস্থান এয়ারক্রাফট কোম্পানির প্রতিষ্ঠাতা (বর্তমানে হিন্দুস্তান এয়ারোনটিক্স লিমিটেড), ওয়ালচাঁদ হিরাচাঁদ কর্তৃক নির্মিত হয়েছিল, একটি বিমান বা উড়োজাহাজ উৎপাদন কেন্দ্র হিসেবে। দুই বছর পর, দ্বিতীয় বিশ্বযুদ্ধের সময় জাপানের আক্রমণ থেকে ভারতকে রক্ষার জন্য রয়্যাল এয়ার ফোর্স কর্তৃক বিমানবন্দরটি ব্যবহারের জন্য ব্রিটিশ কর্তৃপক্ষ নির্দেশ দিয়েছিল।
১৯৬৪ সালে বিমানবন্দরটি নতুন প্রতিষ্ঠিত হিন্দুস্থান অ্যারোনটিক্স লিমিটেড দ্বারা অধিগ্রহণ করা হয়। শুধুমাত্র অন্তর্দেশীয় বাণিজ্যিক উড়ানগুলি, প্রাথমিকভাবে, ১৯৮০ সালে শুরু হয়।
হ্যাল বিমানবন্দর থেকে প্রথম আন্তর্জাতিক উড়ান পরিচালনা ১৯৯৭ সালে শুরু হয়েছিল। ২০০১ সালের সেপ্টেম্বর মাসে, লুফথানসা, ফ্রাঙ্কফুর্ট এবং বেঙ্গালুরুর মধ্যে উড়ান শুরু করে, যা বিমানবন্দরের সঙ্গে ইউরোপের প্রথম ননস্টপ সংযোগ হিসাবে চিহ্নিত করে। ব্রিটিশ এয়ারওয়েজ এবং এয়ার ফ্রান্স অক্টোবর ২০০৫ সালে বিমানবন্দরটি থেকে যথাক্রমে লন্ডন এবং প্যারিসের মধ্যে উড়ান চালু করে।
বেসামরিক উড়ান স্থানান্তর
২০০০-এর দশকে, হ্যাল বিমানবন্দরের বাণিজ্যিক যাত্রী পরিবহন প্রতি বছর প্রায় ৩৫% হারে বৃদ্ধি পেয়েছিল। ২০০৬ থেকে ২০০৭ সাল পর্যন্ত বিমানবন্দরটি ৮.২ মিলিয়ন যাত্রী পরিবহন করেছে, যা তার যাত্রী পরিবহন ক্ষমতা ৩.৬ মিলিয়নেরও থেকে অনেক বেশি।
সু্যোগ - সুবিধা
হ্যাল বিমানবন্দরটির একটি রানওয়ে রয়েছে। রানওয়েটি ০৯/২৭ ভিত্তিতে ৩,৩০৭ মিটার (১০,৮৫০ ফুট) দীর্ঘ। ই২ (প্রিমিয়াম) এবং ই১ নামের পূর্ব দিকে ২ টি ট্যাক্সিওয়, একইভাবে পশ্চিম দিকে ডব্লিউ১ (ঘের) এবং ডব্লিউ২ নামে ২ টি ট্যাক্সিওয়  সহ মোট ৪ টি প্রবেশ/প্রস্থান ট্যাক্সিওয়ে রয়েছে।  উপরন্তু, বিমানবন্দরে ছয়টি অ্যাপ্রন আছে।
বন্ধ কাঠামো
যাত্রীবাহী টার্মিনাল বিমানবন্দর উত্তর দিকে অবস্থিত ছিল। বিমানবন্দরে দুটি জেটওয়ে'সহ অন্তর্দেশীয় এবং আন্তর্জাতিক উড়ানের জন্য পৃথক বিভাগ রয়েছে। যাত্রীবাহী উড়ানের বৃদ্ধি সত্ত্বেও, টার্মিনালটি প্রসারিত করার জন্য কোনও জায়গা ছিল না এবং টার্মিনালের সামনের বিমান দাড়ানোর স্থানটি কেবল ছয়টি উড়োজাহাজকে ধারণ করতে পারে।
গাজী সালাহউদ্দিন
গাজী সালাহউদ্দিন (জন্ম: ৮ নভেম্বর ১৯৮৪) বাংলাদেশের প্রথম শ্রেণির এবং লিস্ট এ ক্রিকেটার। ২০০৩/২০০৪ মৌসুমে চট্টগ্রাম বিভাগের হয়ে প্রথম শ্রেণিতে আত্মপ্রকাশ করেছিলেন। ২০০৬/২০০৭ সালে বাংলাদেশ এ দলের প্রতিনিধিত্বও করেছিলেন তিনি। তার বরিশাল বিভাগের বিপক্ষে ১৬৫ রানের প্রথম শ্রেণির সেঞ্চুরি এবং ১৩ টি অর্ধশতক রেকর্ড করেছেন
গ্রেগর ইয়োহান মেন্ডেল
গ্রেগর ইয়োহান মেন্ডেল বা গ্রেগর জোহান মেন্ডেল (২০ জুলাই ১৮২২ – ৬ জানুয়ারী ১৮৮৪) ছিলেন একজন অস্ট্রিয়ার জীববিজ্ঞানী, ধর্মযাজক, আবহাওয়াবিদ ও গণিতজ্ঞ যার আবিষ্কারগুলি জেনেটিক্স ও বংশগতি বিজ্ঞানের ভিত্তি তৈরি করেছিল, তাই তাকে প্রায়শই "জেনেটিক্সের জনক" বা "জিনতত্ত্ববিদ্যার জনক" বলে অভিহিত করা হয়। মেন্ডেল অস্ট্রিয়ান সাম্রাজ্যের (আজকের চেকোশ্লোভাকিয়ার অন্তর্ভুক্ত) হাইনিস নামক স্থানে এক জার্মান-ভাষী সাধারণ কৃষক পরিবারে জন্মগ্রহণ করেন এবং আধুনিক বিজ্ঞানে জেনেটিক্সের প্রতিষ্ঠাতা হিসাবে মরণোত্তর স্বীকৃতি লাভ করেন। যদিও কৃষকরা সহস্রাব্দ ধরে জানত যে প্রাণী ও উদ্ভিদের ক্ষেত্রে সংকরায়ন বা ক্রসব্রিডিং-এ কিছু কাঙ্খিত বৈশিষ্ট্যের পক্ষে হতে পারে, মেন্ডেল কর্তৃক তাঁর মটর গাছের পরীক্ষা ১৮৫৬ এবং ১৮৬৩ সালের মধ্যে পরিচালিত হয়, যা বংশগতির অনেক সূত্র প্রতিষ্ঠা করেছিল, যা এখন মেন্ডেলীয় বংশগতির সূত্র হিসাবে উল্লেখ করা হয়।